**Максім Санец** (нар. 4 красавіка 1997, Тураў) — беларускі футбаліст, нападнік гомельскага «Паперпрама».

Клубная кар’ера
---------------

З 2013 года стаў выступаць за дубль «Гомеля», дзе хутка здолеў замацавацца. 21 верасня 2014 года дэбютаваў у асноўнай камандзе гамяльчан у Вышэйшай лізе, выйшаўшы на замену на 80-й хвіліне матча з жодзінскім «Тарпеда-БелАЗ» (1:2).

У сезоне 2015 працягваў гуляць за дубль, выходзячы таксама ў асноўнай камандзе на замену ў канцы матча. 25 кастрычніка 2015 года забіў першы гол за «Гомель» у Вышэйшай лізе, паразіўшы браму «Слуцка» (выніковы лік 1:3).

У лютым 2016 года, пасля вылету «Гомеля» з Вышэйшай лігі, было абвешчана аб пераходзе Санца ў клуб «Крумкачы». У сталічным клубе стаў у асноўным выхадзіць на замену, выступаў за дубль. У кастрычніку 2016 года падоўжыў кантракт з «Крумкачамі» на тры гады. У першай палове сезона 2017 выступаў у асноўным за дубль, за галоўную каманду згуляў у чатырох матчах. У ліпені 2017 года кантракт клуба з футбалістам быў разарваны, і неўзабаве той стаў іграком сталічнага «Тарпеда». У складзе «Тарпеда» стаў у асноўным выхадзіць на замену.

У 2018 годзе, пасля таго як «Тарпеда» атрымала месца ў Вышэйшай лізе, стаў у асноўным гуляць за дубль. У ліпені 2018 года быў аддадзены ў арэнду гомельскаму «Лакаматыву», дзе замацаваўся ў стартавым складзе. У пачатку 2019 года, вярнуўшыся з арэнды, стаў рыхтавацца да новага сезона з «Тарпеда», аднак у лютым зноў быў аддадзены ў арэнду ў «Лакаматыў». У жніўні 2019 года «Тарпеда» спыніла існаванне, нападнік стаў іграком «Лакаматыва» на трывалай аснове. У красавіку 2020 года па выніках канфлікту з гомельскім клубам быў дыскваліфікаваны на месяц і абвешчаны свабодным агентам. Пасля гэтага прыблізна год прапусціў з-за службы ў арміі.

У красавіку 2021 года далучыўся да рэчыцкага «Спадарожніка». Дэбютаваў за каманду 29 мая 2021 года ў матчы з гродзенскім «Нёманам» (2:2), адзначыўшыся голам. У далейшым замацаваўся ў стартавым складзе рэчычан. У ліпені 2021 года, пасля таго як «Спадарожнік» зняўся з Вышэйшай лігі, перайшоў у «Іслач», дзе пераважна выхадзіў на замену.

У студзені 2022 года па заканчэнні кантракта пакінуў «Іслач» і неўзабаве стаў іграком «Слуцка», дзе пераважна выхадзіў на замену. У лістападзе 2022 года па пагадненні бакоў разарваў кантракт са слуцкім клубам.

У лютым 2023 года папоўніў склад гомельскага «Паперпрама».

Міжнародная кар’ера
-------------------

10 жніўня 2016 года дэбютаваў у моладзевай зборнай Беларусі ў таварыскім матчы супраць Малдовы (1:1).

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2013 | дубль | Гомель | Беларусь | 6 | 0 |
| 2014 | Д1 | Гомель | Беларусь | 5 | 0 |
| 2015 | Д1 | Гомель | Беларусь | 15 | 1 |
| 2016 | Д1 | Крумкачы | Беларусь | 15 | 0 |
| 2017 (1) | Д1 | Крумкачы | Беларусь | 4 | 0 |
| 2017 (2) | Д2 | Тарпеда | Беларусь | 14 | 2 |
| 2018 (1) | Д1 | Тарпеда | Беларусь | 1 | 0 |
| 2018 (2) | Д2 | Лакаматыў | Беларусь | 14 | 5 |
| 2019 | Д2 | Лакаматыў | Беларусь | 27 | 4 |
| 2020 (пач.) | Д2 | Лакаматыў | Беларусь | 1 | 0 |
| 2021 (1) | Д1 | Спадарожнік | Беларусь | 5 | 1 |
| 2021 (2) | Д1 | Іслач | Беларусь | 8 | 1 |
| 2022 | Д1 | Слуцк | Беларусь | 12 | 2 |
|

Зноскі
------

1. ↑  Maksim Sanets // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2
3. ↑  "Гомель" объявил о переходе Максима Санца в "Крумкачы"
4. ↑  Максим Санец на три года продлил контракт с "Крумкачами"
5. ↑  "Крумкачы" расторгли контракты с Санцом и Одеоибо
6. ↑  Корсак и Санец перешли в минское «Торпедо»
7. ↑  "Торпедо" отдало Санца в аренду
8. ↑  Санец продолжит играть за "Локомотив"
9. ↑  Форвард гомельского «Локомотива» Санец дисквалифицирован и стал свободным агентом
10. ↑  Санец перешел в "Ислочь"
11. ↑  Четыре игрока покинули "Ислочь"
12. ↑  Максим Санец перешел в "Слуцк"
13. ↑  "Слуцк" расторг контракты с Санцом и Заробековым
14. ↑  Гомза и Санец стали игроками "Бумпрома" (руск.). *football.by* (22 лютага 2023). Праверана 24 лютага 2023.

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |